Асаблівасць сёлетняй прыёмнай кампаніі ў тым, што выпускнікі педкласаў будуць залічвацца на педагагічныя спецыяльнасці без іспытаў. Умовай з’яўляецца наяўнасць у дакуменце аб адукацыі адзнак не ніжэйшых за 7 балаў па ўсіх вучэбных прадметах і адзнак не ніжэйшых за 8 балаў па вучэбных прадметах, якія адпавядаюць прадметам профільных выпрабаванняў. Акрамя таго, выпускнікам трэба мець рэкамендацыю педсавета ўстановы адукацыі, якую яны скончылі, і прайсці субяседаванне ва ўніверсітэце. Апошняе праводзіцца з мэтай выяўлення асобасных, дзелавых якасцей, здольнасцей і матывацыі абітурыента да атрымання педагагічнай спецыяльнасці.